Bowmans membran

Bowmans membran (Bowmans hinne, anterior elastic lamina, engelsk: Bowman's membrane) er en tynn hinne i øyet. Denne er plassert mellom øyets ytterste lag, epitel og stroma i cornea (hornhinnen).

Det består av sterke kollagene fibre og bidrar til at hornhinnen holder sin form. Dersom Bowmans membran er skadet vil det normalt frembringe arrdannelse og synsforstyrrelser.

På voksne er denne hinnen 8-12 μm tykk.Hogan MJ, Alvarado JA, Weddell E: Histology of the Human Eye. Philadelphia: WB Saunders, 1971

Bowmans hinne er fraværende hos katter, hunder og andre rovdyr.Merindano MD; Costa J; Canals M; Potau JM, and Ruano D.  "A comparative study of Bowman's layer in some mammals: Relationships with other constituent corneal structures."  European Journal of Anatomy. Volume 6, Number 3, December 2002.

Bowmans membran har sitt navn etter William Bowman (1816–1892), en britisk lege, spesialist i anatomi og  øyelidelser, som oppdaget denne hinnen.

Se også
Refraktiv kirurgi
Descemets membran

Referanser

Eksterne lenker
 Tverrsnitt av cornea fra Boston University
 Tverrsnitt av cornea

Kategori:Øyet

de:Hornhaut#Bowman-Membran